Bidebarrietako Udal Liburutegia

Bidebarrietako Udal Liburutegia Bizkaiko Bilbo hiriburuan dagoen udal liburutegi bat da. Zazpikaleetako Bidebarrieta kalean dago, Arriaga antzokia eta Areatzako parketik oso hurbil. Severino Atxukarro bilbotar arkitektoak estilo eklektikoan diseinatu zuen. Hasiera batean 1890an eraiki zenean "El Sitio" izeneko elkartearen egoitza izateko asmoz izan zen, Karlistaldietan Bilbo defendatu zutenen omenez, baina 1956an liburutegi bilakatu zen. 1983ko uholdeek asko kaltetu zuten, horregatik bost urtez itxia egon zen, azkenean 1988an berrireki zen. Gaur egun, Bilboko udal liburutegi sareko liburutegi nagusia da. Bertan, liburutegi zerbitzuak eskaintzen dira eta aldi berean, liburutegi sareko zerbitzu zentrala da, non hautaketa, erosketak, katalogazioa, zerbitzuen koordinazioa, etab. egiten diren. Argazki galeria Ikus gainera Bilboko Udal Liburutegiak Bizkaiko Foru Liburutegia Deustuko Unibertsitateko liburutegia Kanpo estekak Bilboko Udal Liburutegiak Bidebarrietako Liburutegiko Eusko Jaurlaritzako Liburutegi Zerbitzuko fitxa